OpenLLM-France/wikimedia huggingface dataset:
# Africanisme espanyol

Els africanistes van ser els militars que van fer part de la seva carrera a l'exèrcit colonial establert a la zona del Protectorat del Marroc. Els constants combats per sotmetre les tribus rifenyes, si bé van costar moltes baixes, van permetre als supervivents fer una ràpida carrera militar gràcies als ascensos per mèrits de guerra (Francisco Franco, un destacat africanista, va aconseguir així arribar a general als 33 anys). Envejats pels altres comandaments, es va anar desenvolupant en ells un esperit de casta, enemic dels polítics. A Àfrica van fer la seva carrera bona part dels comandaments de l'exèrcit que després es revoltarien contra la Segona República.
Quan Europa, en la Conferència de Berlín de 1885, inicia el repartiment del continent africà, entusiastes africanistes espanyols van considerar que, per raons històriques i geopolítiques, Espanya hi hauria d'estar present.

## Antecedents

En 1876 es constitueix a Madrid la Reial Societat Geogràfica d'Espanya. El 1877 es crea l'Associació Espanyola per a l'Exploració d'Àfrica, institució filial de l'Associació per a l'Exploració del Congo, fundada a Brussel·les pel rei Leopold II de Bèlgica. L'impuls de Joaquín Costa Martínez possibilita, el 1883, la creació de la Societat Espanyola d'Africanistes i Colonialistes.
Se'n considera precursor Domènec Badia i Leblich, conegut com a Alí Bey, el primer europeu que arribà a La Meca.
Al llarg dels anys la Reial Societat Geogràfica d'Espanya va ser impulsora d'importants projectes, com el de Manuel Iradier y Bulfy a Guinea Equatorial o Joaquim Gatell i Folch, Caid Ismail, i José María de Muga, Moro Vizcaíno, al Marroc. El 1922 va ser una de les entitats cofundadores de la Unió Geogràfica Internacional.

## Tasca de divulgació

A la fi del segle xix apareix abundant bibliografia sobre les vicissituds del quefer colonial:
* Historia Geográfica 1860.
* Boletín de la Sociedad Geográfica de Madrid 1876.
* Revista General de la Marina 1877.
* Revista de Geografía Comercial y Crónica Naval de España 1885.
* Revista de Geografía Colonial y Mercantil 1897

## Institut d'Estudis Africans

Fins a la Guerra Civil Espanyola, l'africanisme estava orientat gairebé exclusivament cap al Protectorat Espanyol del Marroc, però el 28 de juny de 1945 es crea a Madrid l'Institut d'Estudis Africans, adscrit al Consell Superior d'Investigacions Científiques; en 1946 la revista Cuadernos de Estudios Africanos, on hi escrivia José María Cordero Torres. El geògraf castrense, escriptor i periodista José Díaz de Villegas y Bustamente, sota el pseudònim d'Hispanus assumeix el càrrec de la Direcció general del Marroc i Colònies, substituint al finat Juan Fontán Lobé, gran coneixedor de la Guinea Espanyola.

## Vegeu també

* Africanisme

## Referències

* ↑ «Africanistas». Redul. Recursos educativos libres. Arxivat de l'original el 16 de desembre 2019. [Consulta: 4 gener 2016].
* ↑ Victoriano Darias de las Heras. El africanismo español y la labor comunicadora del Instituto de Estudios Africanos, Revista Latina de Comunicación Social, número 46, enero de 2002 Canarias «PDF». [Consulta: 18 juliol 2012].
# Adolfo Castells Mendívil

Adolfo Castells Mendívil (Montevideo, 23 de maig de 1937 – ibídem, 12 de juliol de 2016) va ser un escriptor, periodista i diplomàtic uruguaià. Va estudiar Ciències Polítiques a l'Institut d'Estudis Polítics de París, amb un postgrau en Alts Estudis Internacionals per la Universidad Complutense de Madrid.

## Biografia

Va ingressar al Servei Exterior de l'Uruguai el 1962. Va desenvolupar funcions a Washington DC, Roma, Sao Paulo, París, Madrid i Londres; i va ser ambaixador a Lagos (Nigèria), Buenos Aires, Quito, l'ALADI (Montevideo) i la UNESCO (París). També va ser ministre interí d'Afers Exteriors, sotssecretari, secretari general i director de l'Escola Diplomàtica.
Castells també es va encarregar de la presidència de la Comissió Administradora del Riu de la Plata i va ser assessor especial del president de l'Uruguai. Periodista de diversos mitjans llatinoamericans i uruguaians, va publicar una col·lecció amb les seves notes El anonimato y la notoriedad. Fragmentos de una labor periodística (Quito, 1992).
Va morir el 12 de juliol de 2016 als 79 anys.

## Obres

* Crisis del Sistema Monetario Internacional. IASE, Montevideo, 1973.
* La cláusula de la Nación más Favorecida en las Relaciones Comerciales Desarrollo-Subdesarrollo. Edicions RI, París, 1974.
* La Concepción Clásica de las Relaciones Internacionales. Institut d'Estudis Polítics, Madrid, 1976.
* La Concepción Marxista de las Relaciones Internacionales. Institut d'Estudis Polítics, Madrid, 1977.
* La ONU, las Guerras y las Medias Paces. ARCA, Montevideo, 1994.
* Niño Bien (Novela). Ediciones Liris, Montevideo, 1998.
* La Gran Ilusión. El Progresismo Uruguayo. Artemisa Editores, Montevideo, 2006.
* Carnaval y Populismo Autoritario. La Realidad del Progresismo Uruguayo. [Artemisa Editores], Montevideo, 2007.

## Referències

* 1 2 El País (Uruguai). «Adolfo Castells Mendivil» (en castellà), 12-07-2016. Arxivat de l'original el 2016-08-06. [Consulta: 27 juliol 2016].
* ↑ Adherentes de Concertación Ciudadana (castellà)
# Agamemnònides

Agamemnònides (llatí: Agamemnonides, grec: Agamemnonídes Ἀγαμεμνονίδης) és el patronímic utilitzat pels descendents d'Agamemnó (Agamemnon), i especialment el seu fill Orestes.

## Referències

* ↑ Dizionario della lingua italiana: 7 (en italià). nella tipografia della Minerva, 1830.
* ↑ Gioazzini, Ignazio. Regia Parnassi, seu Dictionarium poeticum in hac prima editione romana novis curis digestum pluribus vocibus auctum et ab innumeris mendis expurgatum consilio et studio Ignatii Gioazzini (en llatí). ex Typographia Ven. Hospitii Apostolici apud Petrum Aurelium, 1832.
* ↑ Gradus ad Parnassum, sive novus synonymorum, epithetorum, phrasium poeticarum, ac versuum thesaurus ... (en italià). apud Aug. Delalain, 1806.
# Aguson e Chantòsma

Aguson i Chantòsma són dos vilatges que componen un municipi (Aguson e Chantòsma en francès), amb la particularitat que el primer pertant al domini d'oïl, mentre que el segon és de llengua occitana. És situat a la regió del Centre - Vall del Loira, al departament de l'Indre. Està situat al Camí de Sant Jaume de Compostel·la, a la riba del riu Cruesa.
# Agurne Gaubeka Erauskin

Agurne Gaubeka Erauskin (Bermeo, 1984) és una laboralista basca, que exerceix de directora de l'Observatori dels Drets Lingüístics (Hizkuntz Eskubideen Behatokia) des del setembre de 2019. Anteriorment, va treballar en l'àmbit dels drets des d'una perspectiva feminista i sindical, tant a Catalunya com al País Basc.
Va estudiar Ciències del treball a la Universitat Pompeu Fabra i Relacions laborals a la Universitat del País Basc.

## Referències

* ↑ «Agurne Gaubeka, nombrada nueva directora del Observatorio de Derechos Lingüísticos Behatokia» (en castellà). Europapress.es, 25-09-2019. [Consulta: 28 abril 2020].
* ↑ «Agurne Gaubeka, nombrada nueva directora del Observatorio de Derechos Lingüísticos Behatokia» (en castellà). 20minutos.es, 25-09-2019. [Consulta: 22 gener 2023].
* ↑ Orzaiz, Ion. ««Kosta egiten zaigu hizkuntza eskubideen urraketa salatzea»» (en basc). Berria.eus, 07-09-2019. [Consulta: 22 gener 2023].

## Enllaços externs

* Nova entrevista al diari (2020) "Primer s'han de facilitar els espais per al seu ús"
* Entrevista a l'EITB (10-12-2019) Dia Internacional dels Drets Humans
* Entrevista al diari NAIZ (23.04.2020) Les 737 queixes rebudes a l'Observatori l'any 2019 han posat de manifest els obstacles per viure en basc.
# Alconchel

Alconchel és un municipi de la província de Badajoz, a la comunitat autònoma d'Extremadura. Limitan al nord amb Olivença, al sud amb Villanueva del Fresno, a l'est amb Táliga i Higuera de Vargas, i a l'oest amb Cheles i Portugal, de la que el separa el riu Guadiana.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Alex Chola

Alex Chola (República Democràtica del Congo, 6 de juny de 1956 - Libreville, 27 d'abril de 1993) és un exfutbolista zambià de la dècada de 1970.
Fou internacional amb la selecció de futbol de Zàmbia.
Pel que fa a clubs, destacà a Solbena F.C. (1972-73), Mufulira Blackpool (1974-79) i Power Dynamos (1980-85).
Equips entrenats:
* 1985–1990: Power Dynamos
* 1992–1993: Power Dynamos
Va morir en l'accident aeri de la selecció de futbol de Zàmbia de 1993.

## Referències

* ↑ Alex Chola Arxivat 2018-06-21 a Wayback Machine. at FIFA.com
* ↑ Alex Chola Arxivat 2020-04-18 a Wayback Machine. - olympic profile
* ↑ Alex Chola at zambian web site
* ↑ Alex Chola - Century of International Appearances - RSSSF
* ↑ Alex Chola a National-Football-Teams.com (anglès)
* ↑ Djazmi, Mani «Zambian footballers remember a lost generation of players». BBC Sport, 10-02-2012.
* ↑ Wilson, Jonathan «The day a team died: A tragedy for Zambian football». The Independent, 19-01-2012.
# Alfi

Alfi (en llatí Alfius) va ser un escriptor romà que va escriure una obra sobre la guerra de Troia, mencionada per Pescenni Fest (Festus) en una notícia que dona dels Mamertins.

## Referències

* ↑ Smith, William. Dictionary of Greek and Roman Biography and Mythology (en anglès). Taylor, Walton, Maberly, 1844, p. 435.
# Altos Computer Systems

Altos Computer Systems va ser una empresa estatunidenca fundada el 1979 per David G. Jackson, fabricant d'ordinadors personals per al mercat OEM i desenvolupadora d'una versió del sistema operatiu Xenix.
Va ser adquirida per Acer el 1990.

## Referències

* ↑ «Is 8-bit Dead?» (en anglès). InfoWorld, 29-11-1982. [Consulta: 2 octubre 2010].
* ↑ Tom Williams. «Altos Computer Systems Finds Very Effective Marketing Strategy» (en anglès). InfoWorld, 09-05-1979. [Consulta: 2 octubre 2010].
* ↑ Sharon Fisher. «Microsoft, Altos Work to Join Unix,Xenix» (en anglès). InfoWorld, 02-10-2010.
* ↑ «Altos Computer Systems, Inc.» (en anglès). [Consulta: 2 octubre 2010].

## Enllaços externs

* Where Are They Now?(anglès)
* Altos Xenix Quick Reference Card Arxivat 2011-10-02 a Wayback Machine. PDF(anglès)
# Al-Fadl ibn Marwan

Al-Fadl ibn Marwan (mort 864) fou un visir del califa abbàssida al-Mútassim (833-842).
Era d'origen iraquià cristià i va servir a la guàrdia de Harun ar-Raixid i després com a secretari al departament de terres. Després d'un temps retirat va entrar al servei d'Al-Mútassim quan encara no era califa, i li foren confiades algunes missions a Egipte (827-828) i a l'administració de terres. Quan Al-Mútassim va pujar al tron el va nomenar visir (setembre del 833) i va gaudir d'amplis poders sobre la tresoreria. Al limitar les despeses del califa aquest el va destituir (febrer del 836). Després va viure retirat dels afers.

## Bibliografia

* Encyclopaedia of Islam. Second Edition, Brill Publishers, Leiden, s.v. «(al-)Faḍl ibn Marwān».
* Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Al-Fadl ibn Rawh ibn Hàtim al-Muhal·labí

Al-Fadl o Al-Mufàddal ibn Rawh ibn Hàtim al-Muhal·labí al-Azdí (àrab: الفضل بن روح بن حاتم المهلبي الأزدي, al-Faḍl b. Rawḥ b. Ḥātim al-Muhallabī al-Azdī) fou un membre de la família dels muhal·làbides, fill de Rawh ibn Hàtim al-Muhal·labí.
A la mort del seu pare exercia el govern del Zab (791). El seu pare fou substituït per un membre de la família però d'una altra branca i al-Fadl va anar a la cort del califa a Bagdad i va reclamar, aconseguint la destitució del governador Nasr ibn Habib al-Muhal·labí i el seu propi nomenament (793).
Aviat es va enfrontar amb el jund quan va nomenar al seu jove i inexpert nebot Mughira al Muhal·labí com a governador de Tunis; la guarnició local manada per Abd-Al·lah ibn al-Jarud, es va dirigir respectuosament a al-Fadl demanant de reconsiderar el nomenament, però al-Fadl es va posar obertament al costat del nebot. Finalment la guarnició es va revoltar i en la lluita va morir el propi al-Fadl (794). Fou el darrer governant de la família.

## Referències

* 1 2 Kennedy, Hugh. The Early Abbasid Caliphate: A Political History (en anglès). Londres: Croom Helm, 1986.
# Anadón

Anadón és un municipi d'Aragó a la província de Terol i enquadrat a la comarca de les Conques Mineres.
# Albert Cano López

Albert Cano López (Palma, 1 d'agost de 1983) és un futbolista mallorquí, que ocupa la posició de migcampista i juga en la Unió Esportiva Son Verí de sa regional preferent balear.

## Trajectòria

Format al planter de l'Atlètic Balears, passa a l'equip juvenil del RCD Mallorca. Entre 2002 i 2004 militaria al Mallorca B, però no dona el pas al primer equip i recala al Constància d'Inca.
A la temporada 04/05 fitxa per l'Albacete Balompié, per incorpar-s'hi al seu filial. Romandria en el club manxec durant cinc temporades, tot alternant els partits del B, les aparicions amb el primer equip (debutant a la màxima categoria) i les cessions a l'Almansa (2006) i l'Eldense (2007).
El 2009 deixa l'Albacete. Després de jugar uns mesos a l'Oriola CF, retorna al Constància d'Inca per a la temporada 09/10.
Més tard pasaría per molts equips Balears, pero actualment juga al Son Verí.

## Enllaços externs

* Fitxa del jugador
# Giorgia

Giorgia Todrani, més coneguda com a Giorgia (Roma, 26 d'abril de 1971) és una cantautora i cantant italiana. Giorgia és considerada com una de les artistes més importants de la música italiana contemporània, per mor de les seves qualitats vocals (la seva veu cobreix més de tres octaves) i les seves interpretacions.
Després de participar al Festival de la cançó de San Remo els anys 1993 i 1994, ses proclamà guanyadora del festival al 1995, amb la cançó Come saprei. Per la qualitat de la seva veu és considerada la successora de les grans cantants italianes que la precediren, com ara Mina, Milva i Ornella Vanoni.
D'ençà el començament de la seva carrera ha obtingut 14 Wind Music Awards, l'MTV History Award, un Premi Lunezia, l'honor UniMarche di Musicultura i un Nastro de plata. A més a més també ha rebut una candidatura al David di Donatello.

## Discografia

* I primi anni (1993)
* Giorgia (1994)
* Come Thelma & Louise (1995)
* Strano il mio destino - Live & Studio 95/96 (1996)
* One More Go Round (1996)
* Mangio troppa cioccolata (1997)
* Giorgia España (1999)
* Girasole (1999)
* Senza ali (2001)
* Greatest hits - Le cose non vanno mai come credi (2002)
* Ladra di vento (2003)
* Ladra di vento live 03/04 (2004, DVD, live)
* Mtv Unplugged Giorgia (2005)
* Stonata (2007)
* Spirito libero - Viaggi di voce 1992-2008 (2008)
* Dietro le apparenze (2011)
* Senza paura (2013)
* Oronero (2016)
* Pop Heart (2018)
* BLU¹ (2023)

## Referències

* ↑ «Giorgia» (en castellà). Discogs. [Consulta: 27 febrer 2021].
* ↑ «Giorgia Todrani» (en castellà). Musicaitaliana.es. [Consulta: 27 febrer 2021].
* ↑ «Giorgia, la cantautora más interesante hoy en Italia» (en castellà). Analítica, 03-08-2019. [Consulta: 27 febrer 2021].
# Efraín Amézcua

Efraín Amézcua fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1930.

## Referències

* ↑ Efraín Amézcua Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Fundulopanchax marmoratus

Fundulopanchax marmoratus és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Àfrica: Camerun.

## Referències

* ↑ AQUATAB.NET
* 1 2 «Fundulopanchax marmoratus» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Radda, A. C. 1973. Vorläufige Beschreibung von Aphyosemion marmoratum nov. spec. und Aphyosemion rubrolabiale nov. spec. aus Westkamerun. Aquaria v. 20: 184-188.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Murten

Murten (Morat en francès), és una comuna suïssa del cantó de Friburg, situada al districte de See, del que és capital. Limita al nord amb les comunes de Muntelier, Galmiz i Büchslen, a l'est amb Lurtigen, al sud amb Salvenach, Münchenwiler (BE) i Courgevaux, i a l'oest amb Greng, Meyrier, Haut-Vully i Bas-Vully. Limita també amb les comunes de Ried bei Kerzers i Müntschemier (BE).

## Història

Durant la Guerra de Borgonya, després de la derrota a la batalla de Grandson Carles I de Borgonya creà un nou exèrcit i sortí de Lausana cap a Murten, on va ser novament vençut el 22 de juny de 1476. El seu exèrcit va quedar completament destrossat i va perdre gairebé tota l'artilleria i va veure's obligat a replegar-se cap a Dijon, on començà a aixecar un nou exèrcit.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ (anglès) Karl Baedeker, Switzerland and the adjacent portions of Italy, Savoy and the Tyrol, p.175
* ↑ (anglès) Robert Douglas Smith i Kelly DeVries, The artillery of the Dukes of Burgundy, 1363-1477, p.192
# Regió de Mopti

La regió de Mopti és una regió administrativa de Mali. Ocupa una superfície de 79.017 km². La seva capital és la ciutat de Mopti.

## Geografia

La regió de Mopti limita al nord amb la regió de Tombouctou, a l'oest amb la regió de Ségou, al sud-oest amb la regió de Sikasso i al sud-est amb Burkina Faso. La regió és travessada pel riu Níger. El seu afluent el Bani, s'hi uneix a Mopti.
Aquesta regió es subdivideix en moltes zones : el delta interior del Níger al voltant de Mopti, el penya-segat de Bandiagara i la plana de Bankass al llarg de la frontera amb Burkina Faso. El mont Hombori, concretament Hombori Tondo és el punt més alt de Mali amb 1.153 metres d'altitud. El clima és del tipus sahelià. La regió de Mopti té 7 boscos classificats que ocupen una superfície de 8.646 hectàrees. Dins aquesta regió hi ha la reserva especial d'elefants de Douentza i dos llocs per les aus del Conveni de Ramsar (Walado debo i la Plaine de Séri). Les ciutats més grans de la regió són Mopti, Sévaré, Djenné, Bandiagara, Bankass i Youvarou. La reserva de Bay es troba dins aquesta regió.

## Població

La regió tenia 2.037.330 habitants el 2009. Les dones representen el 50,6% de la població. Hi viuen diferents ètnies: Bozos, Sonrhaï, Dogons, Maures i Peuls.

## Economia

La regió de Mopti està ben irrigada pel riu Níger i l'agricultura, de regadiu, és pròspera. També la pesca hi és important.Mopti és una cruïlla comercial entre el nord i sud de Mali i els països limítrofs. El turisme hi està ben desenvolupat, principalment per les ciutats de Djenné i de Mopti i pel país dels Dogons.
Sortint del port de Mopti, els turistes poden anar en barca pel riu Níger a les ribes les poblacions s'especialitzen en diferents activitats econòmiques com per exemple la ciutat dels pescadors.

## Administració

La regió de Mopti es subdivideix en vuit col·lectivitats territorials anomenade cercles: (Bandiagara, Bankass, Djenné, Douentza, Koro, Mopti, Ténenkou, Youwarou)

## Referències

* ↑ Acton, Q. Ashton. Advances in Climate Change and Global Warming Research and Application: 2012 Edition (en anglès). ScholarlyEditions, 2012, p. 545. ISBN 1464990573.
* ↑ Forêts classés de Youwarou, Bia, Enghuem, Fara-fara, Diondo, Ouméri, Sébi. République du Mali, Ministère de l'Environnement, Direction nationale de la conservation de la nature, Rapport annuel d'activités 2007, Bamako, janvier 2008, annexe 1
* ↑ République du Mali, Ministère de l'Environnement, Direction nationale de la conservation de la nature, Rapport annuel d'activités 2007, Bamako, janvier 2008, annexe 1
* ↑ Résultats provisoires du Recensement général de la population et de l'habitat 2009
* ↑ Voyage touristique au Mali en février 2004
# Reksteren

Reksteren és una illa del municipi de Tysnes al comtat de Hordaland, a Noruega. L'illa cobreix una àrea de 37.2 km² (14.4 sq mi). El seu punt més elevat és el Bjørnkletten de 336 metres (1,102 ft). L'illa es troba al nord-oest de l'illa de Tysnesøy. El petit estret de Bårdsundet separa les dues illes i hi ha un pont de carretera que les connecta. L'estret de Langenuen es troba al costat occidental de l'illa i el Bjørnafjorden s'estén al llarg del costat nord de l'illa. El poble de Gjøvåg es troba a la costa occidental de l'illa i l'església de Reksteren està localitzada a la riba oriental.

## Referències

* ↑ «Reksteren». A: Store norske leksikon (en norwegian). Oslo: Kunnskapsforlaget [Consulta: 28 setembre 2011].
# Resolució 1071 del Consell de Seguretat de les Nacions Unides

La Resolució 1071 del Consell de Seguretat de les Nacions Unides fou adoptada per unanimitat el 30 d'agost de 1996. Després de recordar totes les resolucions sobre la situació a Libèria, especialment la Resolució 1059 (1996), el Consell va prorrogar el mandat de la Missió d'Observació de les Nacions Unides a Libèria (UNOMIL) fins al 30 de novembre de 1996 i va discutir assumptes relacionats amb la UNOMIL.
El Consell va donar la benvinguda a la restauració de la capital Monròvia com a refugi segur. En última instància, el poble liberià i els seus líders eren els principals responsables de la pau i la reconciliació.
Després d'ampliar el mandat de la UNOMIL fins al 30 de novembre de 1996, també es va assenyalar que la Comunitat Econòmica dels Estats de l'Àfrica Occidental (ECOWAS) va acordar prorrogar l'Acord d'Abuja fins al 15 de juny de 1997, va establir un calendari per a l'aplicació de l'acord, va adoptar un mecanisme per verificar el compliment pels líders de faccions i va discutir possibles mesures contra les faccions en cas d'incompliment. Van ser condemnats tots els atacs al Grup de Monitorització de la Comunitat Econòmica dels Estats d'Àfrica Occidental (ECOMOG), la força de manteniment de la pau de l'ECOWAS a Libèria, als organismes d'ajuda i a la UNOMIL.
El Consell va procedir a condemnar l'ús de nens soldat i va instar el respecte dels drets humans. Es va instruir a tots els estats que observessin estrictament l'embargament d'armes imposat al país a la Resolució 788 (1992) i informessin de les violacions al Comitè establert a la Resolució 985 (1995).

## Referències

* ↑ «Security Council extends mandate of UNOMIL through 30 November, calls on Liberian factions to honour agreements». United Nations, 30-08-1996.
* ↑ Askari, Hossein. Economic sanctions: examining their philosophy and efficacy. Greenwood Publishing Group, 2003, p. 52. ISBN 978-1-56720-542-8.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Primera Guerra Civil liberiana

## Enllaços externs

* PDF Text de la Resolució a UN.org
# Musaranya ibèrica

La musaranya ibèrica (Sorex granarius) és una espècie de mamífer de la família de les musaranyes que es troba a la península Ibèrica.

## Referències

* Fordham et al. (2006). Musaranya ibèrica. Llista Vermella de la UICN, Unió Internacional per a la Conservació de la Natura, 2006. Consultat el 18 desembre 2007 (en anglès).